Učenici Osnovne škole Petra Zrinskog u petak 5. svibnja su posjetili Banićev mlin u Gračanima. Mlin vodi obitelj Banić, a on je posebno turističko središte u Zagrebu.

Ovaj mlin nalazi se na potoku Ribnjak. Ova vodenica je jedna od zadnjih na Medvednici. Danas je sve manje i manje mlinova zato što su zabranili da se uzgajaju životinje. Jeste li znali da se od davnih vremena, pa i danas, ne naplaćuje usluga mljevenja u mlinu? Nego kada ti netko donese kukuruz, sebi uzmeš 10%. U sklopu izleta imali smo organiziranu radionici koju je vodila artistica Eva, a gospođa Ivana iz CKiF Augusta Cesarca nam je sve to omogućila.

Vidjeli smo i izvor. U izvoru je bila lijepa, hladna, jako čista, pitka voda koja je dolazila do mlina i pokretala bi ga. Neizostavno za spomenuti bila je prekrasna priroda koja okružuje mlin, žubor potoka Ribnjak i jako ljubazni domaćini stari mlinar Rudolf i njegov sin Davor. Imali smo i priliku upisati se u knjigu zahvala, što smo ponosno uradili. A nakon četiri sata prelijepog razgledavanja mlina i ovom izletu morao je doći kraj. Sjeli smo u kombi i krenuli ponovo put naše škole.